CELEX: 52015DP0235
Language: sk
Date: 2015-06-24 00:00:00
Title: Rozhodnutie Európskeho parlamentu z 24. júna 2015 o žiadosti o zbavenie imunity Uda Voigta (2015/2072(IMM))

4.11.2016   
            
            
               SK
            
            
               Úradný vestník Európskej únie
            
            
               C 407/98
            
         P8_TA(2015)0235
   Žiadosť o zbavenie imunity Uda Voigta
   Rozhodnutie Európskeho parlamentu z 24. júna 2015 o žiadosti o zbavenie imunity Uda Voigta (2015/2072(IMM))
   (2016/C 407/15)
   
      Európsky parlament,
   
               —
            
            
               so zreteľom na žiadosť o zbavenie imunity Uda Voigta, ktorú podal 9. februára 2015 predsedajúci sudca najvyššieho krajinského súdu (Kammergericht) v Berlíne (Ref. (3) 161 Ss189/14 (14/15)) a ktorá bola oznámená na plenárnej schôdzi 25. marca 2015,
            
         
               —
            
            
               so zreteľom na vypočutie Uda Voigta v súlade s článkom 9 ods. 5 rokovacieho poriadku,
            
         
               —
            
            
               so zreteľom na články 8 a 9 Protokolu č. 7 o výsadách a imunitách Európskej únie a článok 6 ods. 2 Aktu o všeobecných a priamych voľbách poslancov Európskeho parlamentu z 20. septembra 1976,
            
         
               —
            
            
               so zreteľom na rozsudky Súdneho dvora Európskej únie z 12. mája 1964, 10. júla 1986, 15. a 21. októbra 2008, 19. marca 2010, 6. septembra 2011 a 17. januára 2013 (1),
            
         
               —
            
            
               so zreteľom na článok 46 ústavy Spolkovej republiky Nemecko,
            
         
               —
            
            
               so zreteľom na článok 5 ods. 2, článok 6 ods. 1 a článok 9 rokovacieho poriadku,
            
         
               —
            
            
               so zreteľom na správu Výboru pre právne veci (A8-0192/2015),
            
         
               A.
            
            
               keďže predsedajúci sudca najvyššieho krajinského súdu (Kammergericht) v Berlíne podal žiadosť o zbavenie poslaneckej imunity Uda Voigta v súvislosti s konaním týkajúcim sa údajného trestného činu;
            
         
               B.
            
            
               keďže podľa článku 9 Protokolu č. 7 o výsadách a imunitách Európskej únie poslanci požívajú na území ich vlastného štátu imunitu priznanú členom ich parlamentu;
            
         
               C.
            
            
               keďže podľa článku 46 ods. 2 ústavy Spolkovej republiky Nemecko nemôže byť poslanec bez súhlasu parlamentu braný na zodpovednosť ani byť zatknutý za trestný čin okrem osobitných prípadov;
            
         
               D.
            
            
               keďže Udo Voigt je obvinený z poburovania a kolektívneho urážania v publikácii, ktorú vydala Národná demokratická strana Nemecka počas majstrovstiev sveta vo futbale v roku 2006 a za ktoré niesol ako predseda strany zodpovednosť;
            
         
               E.
            
            
               keďže obvinenia jednoznačne nesúvisia s postavením Uda Voigta ako poslanca Európskeho parlamentu, ale vyplývajú z jeho funkcie predsedu Národnej demokratickej strany Nemecka;
            
         
               F.
            
            
               keďže údajné skutky sa nevzťahujú na názory vyjadrené či hlasovania uskutočnené pri výkone povinností poslanca Európskeho parlamentu v zmysle článku 8 Protokolu č. 7 o výsadách a imunitách Európskej únie a keďže treba tiež brať do úvahy to, že obvinenie sa týka skutkov vykonaných v roku 2006, teda dávno predtým, než bol Udo Voigt zvolený do Európskeho parlamentu v roku 2014;
            
         
               G.
            
            
               keďže Udo Voigt tvrdí, že dĺžka konania, ktoré sa začalo v roku 2006, poukazuje na snahu mariť jeho parlamentnú činnosť; keďže však predložená žiadosť o zbavenie imunity je podložená ďalšími konaniami, ktoré sa začali na základe opravného prostriedku, ktorý podal Udo Voigt, a na túto námietku sa teda uplatňuje zásada nemo auditur propriam turpitudinem allegans;
            
         
               H.
            
            
               keďže v súvislosti s konaním neexistuje žiadne podozrenie z pokusu o marenia parlamentnej činnosti Uda Voigta (fumus persecutionis), pretože sa začalo niekoľko rokov predtým, než nastúpil do funkcie poslanca Európskeho parlamentu;
            
         
            
               1.
            
            
               rozhodol zbaviť Uda Voigta poslaneckej imunity;
            
         
            
               2.
            
            
               poveruje svojho predsedu, aby ihneď postúpil toto rozhodnutie a správu gestorského výboru najvyššiemu krajinskému súdu (Kammergericht) v Berlíne a Udovi Voigtovi.
            
         
      (1)  Rozsudok Súdneho dvora z 12. mája 1964, Wagner/Fohrmann a Krier, C-101/63, ECLI:EÚ:C:1964:28; rozsudok Súdneho dvora z 10. júla 1986, Wybot/Faure a iní, C-149/85, ECLI:EÚ:C:1986:310; rozsudok Všeobecného súdu z 15. októbra 2008, Mote/Parlament, T-345/05, ECLI:EÚ:T:2008:440; rozsudok Súdneho dvora z 21. októbra 2008, Marra/De Gregorio a Clemente, C-200/07 a C-201/07, ECLI:EÚ:C:2008:579; rozsudok Všeobecného súdu z 19. marca 2010, Gollnisch/Parlament, T-42/06, ECLI:EÚ:T:2010:102; rozsudok Súdneho dvora zo 6. Septembra 2011, Patriciello, C-163/10, ECLI: EÚ:C:2011:543; rozsudok Všeobecného súdu zo 17. januára 2013, Gollnisch/Parlament, T-346/11 a T-347/11, ECLI:EÚ:T:2013:23.